cyanic-selkie/wikianc huggingface dataset:
પ્રસારણ નિયંત્રણ પ્રોટોકોલ
સેવાનો અસ્વીકાર (Denial of Service)
દુષિત હુમલાખોર તરફથી બનાવટી IP એડ્રેસોની મદદ લઇને વારંવાર હેતુપૂર્વક SYN પેકેટો સર્વર પર મોકલવામાં આવે છે, સર્વર આ SYN પેકેટો(કે જેના સ્ત્રોત IP જુદા જુદા અને બનાવટી હોય છે) ને વળતો જવાબ SYN+ACK સાથે આપે છે. આવા પેકેટો નો મારો વારંવાર અને મોટા પ્રમાણમાં હુમલાખોર દ્વારા થાય છે જેથી સર્વરના ઘણાબધા સ્ત્રોતોનો બિન-જરૂરી ઉપયોગ થાય છે આ ઉપયોગ થોડા સમય પછી તેની ચરમસીમા પર પહોચતા સર્વરની કાર્ય-પ્રણાલી ખોરવાઈ છે કે સર્વર કાર્ય કરતુ બંધ થાય છે. આને SYN ફલડ હુમલો કહે છે. આવી સમસ્યાઓ ના ઉકેલ મા SYN કુકીઝ અને ક્રીપ્ટોગ્રાફિક કોયડાઓનો સમાવેશ થાય છે. સ્ટોકસ્ટ્રેસ પણ આ જ પ્રકારનો હુમલો છે, જે સિસ્ટમના સ્ત્રોતોના વ્યવસ્થાપનના પ્રદર્શનમાં ઘટાડો કરે છે. ઉન્નત પ્રકારના DoS હુમલાઓમાં સંડોવાયેલા TCP Persist ટાઈમર કે જેનું વિશ્લેષણ Phrack#66 પર થયું હતું.
જોડાણનું અપહરણ
હુમલાખોર દ્વારા એક TCP સત્રને છુપાઈને અવલોકવામાં આવે છે અને તેના પેકેટોને અડધેથી પુન:દિશામાન કરાય છે આને જોડાણનું અપહરણ કહી શકાય. આમ કરવા માટે હુમલાખોર બહારની તરફ જતી સંચારની ક્રમિક સંખ્યાઓનો અભ્યાસ કરે છે અને તેના જેવા આગામી ખોટા સેગ્મેન્ટો બનાવી પ્રવાહિત કરે છે. આવા સરળ અપહરણનું પરિણામ એ આવે છે કે, જે તે ખામીવાળું પેકેટ બીજા છેડે સ્વીકારાય છે અને જયારે મેળવનાર હોસ્ટ જોડાણના બીજા છેડે જાણ કરે છે કે તેને એક પેકેટ વધુ મળ્યું છે અને તેઓ સુમેળ ખોઈ નાખે છે. અપહરણ કદાચ ARP કે રાઉટીંગ હુમલાઓ સાથે જોડાયેલ છે જેઓ પેકેટના પ્રવાહ- નિયંત્રણની પરવાનગી આપે છે, જેથી કહી શકાય કે, TCP જોડાણના અપહરણ માટે નિયંત્રણ અહીંથી મળે છે.
જયારે પ્રારંભિક ક્રમિત સંખ્યા સરળતાથી વિચારી શકાતી RFC 1948 પહેલા ત્યારે જુદા IP એડ્રેસનો સ્વાંગ સરળ હતો. આથી હુમલાખોર આડસટ્ટે પેકેટોની ઘટમાળોને મોકલી આપતા મેળવનાર હોસ્ટને એમ લાગે છે આ પેકેટો જુદા જુદા IP એડ્રેસ પરથી આવી રહ્યા છે અને તેની પુરતી ખાતરી થતી નથી તે ARP કે રાઉટીંગ હુમલાઓ છે.
TCP પોર્ટ
TCP જોડાણના છેવાડાના હોસ્ટ કે ઈન્ટરનેટ સોકેટ વચ્ચે પોર્ટ નંબરનો ઉપયોગ કરી મોકલનાર અને મેળવનાર એપ્લીકેશનને ઓળખે છે. જોડાણની દરેક બાજુ મોકલનાર કે મેળવનાર એપ્લીકેશન વડે ૧૬-બીટના પોર્ટ નંબર (૦-૬૫૫૩૫)થી અનામત થયેલ હોય છે. આવી પહોચેલ TCP ડેટા પેકેટ તેના સોકેટની મદદથી તેની સાથેનો સલગ્ન ચોક્કસ પોર્ટને ઓળખી લે છે આ સોકેટ સ્ત્રોત હોસ્ટ અડ્રેસ, સ્ત્રોત પોર્ટ, નિર્દિષ્ટ એડ્રેસ સ્ત્રોત અને નિર્દિષ્ટ પોર્ટની મેળવણી હોય છે. આનો અર્થ એ થાય કે સર્વર કમ્પ્યુટર અનેક સેવાઓ સાથે અનેક ગ્રાહકો સાથે સાથે પૂરી પાડે છે શકે છે, લાંબા તરીકે ક્લાઈન્ટ એક ગંતવ્ય બંદર વિવિધ સ્ત્રોત પોર્ટ પરથી કોઇ પણ એક સાથે જોડાણો શરૂ કાળજી લે છે.
પોર્ટ એડ્રેસના મુખ્યત્વે ત્રણ પ્રકાર છે : જાણીતા પોર્ટ, નોંધાયેલા પોર્ટ અને ક્રિયાશીલ/ખાનગી પોર્ટ. જાણીતા પોર્ટની સોંપણી ઈન્ટરનેટ એસાઈન નંબર ઓથોરીટી (IANA) કરે છે. મોટેભાગે જાણીતી એપ્લીકેશન સર્વર તરીકે ચાલતી હોય છે અને પરોક્ષ રીતે આ પોર્ટ સાથે સલગ્ન જોડાણની રાહ જોયા કરે છે. કેટલાક ઉદાહરણો : FTP(20 & 21), SSH(22), Telnet (23), SMTP(25), SSL(443) અને HTTP (80). નોધાયેલ પોર્ટનો ઉપયોગ મોટેભાગે અંતિમ (છેવટના) વપરાશકર્તાની એપ્લીકેશન દ્વારા થાય છે. આ પોર્ટ નંબરની મદદથી આવી એપ્લીકેશનો તેના ક્લાયન્ટ હોસ્ટ જોડે જોડાણ સાધે છે. ખાનગી પોર્ટ નંબર વપરાશકર્તા પોત્તાના અંગત નેટવર્કમાં પોતાની રીતે આપી શકે છે. જયારે એકથી વધારે ક્લાયન્ટ હોસ્ટ, જાણીતા પોર્ટ ધરાવતી એપ્લીકેશન સર્વર જોડે જોડાણ કરે ત્યારે જુદા જુદા ક્લાયન્ટો જુદા જુદા ક્રિયાશીલ(Dynamic) પોર્ટનો ઉપયોગ કરે છે.
વાયરલેસ નેટવર્કો માં TCP
TCP વાયર આધારિત નેટવર્ક માટે શ્રેષ્ઠ છે. કોઈપણ પેકેટ નુકશાન પાછળ નેટવર્ક કન્જેશનને જવાબદાર ગણી અને સાવચેતી સ્વરૂપે ભીડ વિન્ડો માપ નાટકીય રીતે ઘટે છે. જો કે, વાયરલેસ લીન્કોના અનુભવથી જોઈ શકાયું છે કે તેમાં સામાન્ય રીતે કે કોઈક વાર ડેટા નુકશાની થાય છે જેની પાછળ લીંક નું લુપ્ત થવું, શેદોઇન્ગ, હેન્ડ ઓફ કે બીજી રેડીઓની અસરો ગણી શકાય પણ ડેટા-ભીડ ગણી ન શકાય.
વાયરલેસ સમસ્યા, નિરાકરણ લાવવા માટે સંખ્યાબંધ વૈકલ્પિક ભીડ નિયંત્રણ એલ્ગોરિધમ્સ જેવાકે, વેગાસ, વેસ્ટવુડ, Veno અને સાન્ટા ક્રૂઝ નીમદદ લેવાય છે.
સંદર્ભો
શ્રેણી:કમ્પ્યુટર વિજ્ઞાન
ઝેર તો પીધાં છે જાણી જાણી
નવલકથા
આ કથામાં તેમણે વીસમી સદીના વૈશ્વિક મનુષ્યને અહીં ભારતીય નજરે બતાવ્યો છે. કાઠિયાવાડના નાનકડાં ગામમાંથી શરૂ થતી આ નવલકથાની કથા બીજા વિશ્વયુદ્ધની પૃષ્ઠભૂમિમાં યુરોપના સીમાડાઓ સુધી પહોંચે છે.
નવલકથા વિષે લેખક કહે છે કે “ઝેર તો પીધાં છે જાણી જાણી એ વર્તમાન કાળની ઐતિહાસિક કથા છે. તેમાં કેટલાંક પાત્રો યથાવત છે, કેટલાંક ઐતિહાસિક કલ્પનામાંથી પ્રગટ્યાં છે, પણ ઇતિહાસના સારને લાગેવળગે છે ત્યાં સુધી તે ઐતિહાસિક ગણાય. અહીં ઇતિહાસ એટલે ઇતિહાસનું પાઠ્યપુસ્તક લક્ષમાં નથી. ઝેર તો પીધાં છે જાણી જાણી તેમ જ મારી બીજી નવલકથાઓમાં ઇતિહાસને તેના પ્રદીપ રૂપે પ્રગટ કરવા મેં કોશિશ કરી છે, કારણ કે ઇતિહાસનું પ્રત્યક્ષીકરણ જ લોકસ્ય ચક્ષુઃ છે.”
કથાસાર
આ નવલકથા બે વિશ્વયુદ્ધોના સાક્ષી બનતાં પાત્રોની વાત કરે છે. વાર્તાના પ્રથમ ખંડમાં રોહિણી, સત્યકામ અને હેમંત મુખ્ય પાત્રો છે. બીજા ખંડમાં નાયક સત્યકામ અંધ બને છે અને તેમનું કાર્ય રેથન્યૂ જેવાં યહૂદી પાત્રો દ્વારા ઉપાડવામાં આવે છે. નવલકથાના ત્રીજા ખંડમાં અચ્યુત, રેખા અને મર્સી જેવાં પાત્રો માનવતાના આદર્શ માટે પ્રયત્નો કરે છે. આ નવલકથામાં હિટલર અને એના સાથી કાર્લનો પણ સમાવેશ થયો છે. આ નવલકથામાં વિવિધ દેશ અને માનવીઓની જુદી જુદી આનુવંશિક જાતિઓમાંથી પાત્રોને આલેખાયા છે. નવલકથાના ત્રીજા ભાગમાં લેખકે વિશ્વયુદ્ધની પરિસ્થિતિની પૃષ્ઠભૂમિનો આધાર લીધો છે. આ પ્રકારની સંશોધન કરી લખાયેલી યુદ્ધકથા ગુજરાતી સાહિત્યમાં અન્ય નથી. યુદ્ધનું વર્ણન કરતા તેમણે માનવીય મૂલ્યો માટેનો સંઘર્ષ દર્શાવ્યો છે. આલેખ પાછળ તેઓ પ્રતિતી કરાવવા માંગે છે કે માણસ યુદ્ધો માટે જન્મ્યો નથી, પ્રેમ માટે જન્મ્યો છે.
સમીક્ષા
યશવંતભાઈ દોશી આ નવલકથા વિષે લખે છે કે: “ગુજરાતીમાં રસપ્રદ અને કલામય નવલકથાઓ ઘણી છે, પણ મહાન નવલકથાઓના વર્ગમાં મૂકી શકાય એવી કૃતિઓ ત્રણ નજરે ચડે છે: સરસ્વતીચંદ્ર, માનવીની ભવાઈ, અને ઝેર તો પીધાં છે જાણી જાણી. આ નવલકથાના લેખકની વિશેષતા એ છે કે તેમણે જેમ મુલાયમ પાત્રોથી ભરપૂર એક માધુર્યસભર કલાસૃષ્ટિ સર્જી આપી છે, તેમ કોઈ એક મર્યાદિત દેશ-પરદેશના જ નહિ, પણ જગતભરના માનવસમાજની એક મહાસમસ્યાનું ગુજરાતીમાં અનન્ય એવું દર્શન કરાવ્યું છે. વિશ્વ સાહિત્યમાં મહાન લેખકોએ જ આવી કૃતિઓનું નિર્માણ કર્યું છે.”
રઘુવીર ચૌધરીએ આ નવલકથા વિષે કહ્યું છે કે ‘ગુજરાતી વાચકને વૈશ્વિક અનુભવોમાં ભાગીદાર બનાવવામાં એમનો ફાળો બીજા કોઈ ગુજરાતી લેખક કરતાં વધારે છે.’
નાટ્ય રૂપાંતરણ
આ નવલકથાનું પ્રથમ નાટ્ય રૂપાંતર ૧૯૬૨-૬૩માં કરવામાં આવ્યું હતું. તેનો સૌથી પહેલો પ્રયોગ સુરતના રંગ ઉપવનમાં ૨૨ ઑક્ટોબર ૧૯૬૨ દિવસે ભજવાયો હતો. તેમાં રોહિણીની ભૂમિકા વર્ષા આચાર્ય (વર્ષા અડાલજા), સત્યકામની ભૂમિકામાં ઉપેન્દ્ર ત્રિવેદી, અને ગોપાળબાપાની ભૂમિકા વિષ્ણુકુમાર વ્યાસે ભજવી હતી.
ફિલ્મ રૂપાંતરણ
૧૯૭૨માં આ નવલકથા ઉપરથી તે જ નામે એક ગુજરાતી ચિત્રપટ બન્યું હતું તેમાં ઉપેન્દ્ર ત્રિવેદી, અરવિંદ ત્રિવેદી અને અનુપમાએ મુખ્ય ભૂમિકાઓ ભજવી હતી.
સન્માન
આ નવલકથાને ૧૯૮૭માં ભારતીય જ્ઞાનપીઠના મૂર્તિદેવી પુરસ્કાર માટે પસંદ કરવામાં આવી હતી.
સંદર્ભ
શ્રેણી:નવલકથા
કરનાલ
ભારત દેશના ઉત્તર ભાગમાં આવેલ હરિયાણા રાજ્યમાં આવેલ કરનાલ જિલ્લાનું મખ્ય મથક છે. આ શહેર રાષ્ટ્રીય ધોરી માર્ગ નં. ૧ પર ચંદીગઢ શહેરથી ૧૨૬ કિલોમીટર અંતરે યમુના નદીના કિનારા પર આવેલ છે. ઘરૌડા, નીલોખેડી, અસન્ધ, ઈન્દ્રી અને તરાવડી તેનાં મુખ્ય દર્શનીય સ્થળો છે. કરનાલ ખાતે અનેક ઊદ્યોગો ચાલે છે. આ ઔદ્યોગિક કારખાનાંઓમાં વનસ્પતિ તેલ, અત્તર અને શરાબ જેવાં ઉત્પાદનો તૈયાર કરવામાં આવે છે. આ ઉપરાંત અહીં મુખ્યત્વે અનાજ, કપાસ અને મીઠાંનું બજાર ખૂબ જ પ્રસિદ્ધ છે. કરનાલની આસપાસના વિસ્તારોમાં ધાન્યની ખેતી કરવામાં આવે છે. આ અનાજ ઉત્તમ ગુણવત્તાવાળું હોવાને કારણે તેની નિકાસ વિદેશોમાં કરવામાં આવે છે. શહેરની ઉત્તર-પશ્ચિમ દિશામાં કુરુક્ષેત્ર, પશ્ચિમમાં જિન્દ અને કૈથલ, દક્ષિણમાં પાનીપત અને પૂર્વમાં ઉત્તર પ્રદેશ આવેલ છે. પર્યટકો અહીં અનેક સ્થળોની મુલાકાત લઈ શકે છે. જેમાં કલંદર શાહ ગુંબજ, છાવણી ચર્ચ અને સીતા માઇ મંદિર વગેરે મુખ્ય આકર્ષણો છે. આ બધાં સ્થળો પર્યટકોમાં લોકપ્રિય છે.
કરનાલ નજીકના એક નાનકડા ગામનો એક છોકરો કમલ કશ્યપ તેની તીવ્ર બુદ્ધિ માટે હરિયાણા રાજ્યમાં મશહૂર છે.
ઉદ્યોગ અને વેપાર
કરનાલ શહેરના રસ્તાઓ મોટે ભાગે પાકા, પરંતુ વાંકાચૂકા અને સાંકડા છે. અહીં દેશી કપડું બનાવવામાં આવે છે, જેનો ઉપયોગ અહીં જ કરવામાં આવે છે. ધાબળા અને જૂતા બહાર મોકલવામાં આવે છે. ધાબળાના વેપાર-ધંધામાં વધુ લોકો રોકાયેલા છે. કરનાલ શહેર દિલ્હી, પાણિપત અને અંબાલા સાથે ખાસ સંબંધ ધરાવે છે. આ શહેર ગામ રંગરૂટી ખેડાથી ૪૦.૮૫ કિલોમીટર દૂર છે.
છાવણી ચર્ચ
કરનાલમાં છાવણી ચર્ચ પણ છે. આ ચર્ચ કેટલાક માઇલ દૂરથી પણ જોઈ શકાય છે કારણ કે તે લગભગ ૧૦૦ ફુટ જેટલું ઊંચું છે. ચર્ચમાં ધાતુનો ક્રોસ લગાવવામાં આવેલ છે. તેનું બાંધકામ સેન્ટ જેમ્સ નામના પાદરીએ કરાવ્યું હતું. આ નામ પરથી જ તેનું નામકરણ સેન્ટ જેમ્સ ચર્ચ કરવામાં આવ્યું હતું.
સીતા માઇ મંદિર
સીતા માઇ મંદિર સીતામાઇ ગામમાં સ્થિત થયેલ છે. તે નિલોખેડીથી ૧૯ કિલોમીટર દૂર છે. આ મંદિરનો કેટલોક ભાગ મુસ્લિમ શાસકો દ્વારા તોડી નાંખવામાં આવ્યો હતો. આમ છતાં આ મંદિર પ્રવાસીઓ આકર્ષે છે. એવું કહેવાય છે કે આ એજ સ્થાન છે જ્યાં સીતા માતા ધરતીની ગોદમાં સમાઈ ગયા હતા.
બાસ્થલી
પુરાણોમાં દર્શાવ્યા મુજબ આ એ સ્થળ છે, જ્યાં ઋષિ વેદ વ્યાસે મહાભારત મહાકાવ્યની રચના કરી હતી. આ સ્થળ કરનાલ શહેરથી ૨૭ કિલોમીટર દૂર છે. એમ પણ કહેવામાં આવે છે કે બાસ્થલીની નીચે ગંગા નદી વહે છે.
હવાઈ માર્ગો
હવાઈ માર્ગ દ્વારા પણ પ્રવાસી સરળતાથી કરનાલ સુધી પહોંચી શકે છે. પ્રવાસીઓ સુવિધા માટે કરનાલ ખાતે કરનાલ ફ્લાઈંગ ક્લબ બનાવવામાં આવેલ છે.
રેલ માર્ગ
પ્રવાસીઓ રેલવે દ્વારા પણ સરળતાથી કરનાલ સુધી પહોંચી શકે છે. દિલ્હી ખાતેથી જૂની દિલ્હી રેલવે સ્ટેશન પરથી કરનાલ માટે ઘણી એક્સપ્રેસ અને લોકલ ટ્રેનની ઉપલબ્ધ છે.
રોડ માર્ગ
રાષ્ટ્રીય ધોરી માર્ગ નં. ૧ દ્વારા પ્રવાસીઓ સરળતાથી કરનાલ સુધી પહોંચી શકે છે. દિલ્હી ખાતેના કાશ્મીરી ગેટ બસ અડ્ડા પરથી કરનાલ જવા માટે બસ મળે છે. જો પ્રવાસી બસ દ્વારા નથી જવા ઈચ્છે, તો ટેક્સી અથવા તમારા પોતાના વાહન દ્વારા પણ સરળતાથી કરનાલ સુધી પહોંચી શકે છે.
બાહ્ય કડીઓ
શ્રેણી:હરિયાણા
મહેન્દ્ર સિંઘ ધોની
મહેન્દ્ર સિંઘ ધોની મુખ્યત્વે એમ. એસ. ધોની ના નામે જાણીતા ભારતીય ક્રિકેટર (બેટ્સમેન અને વિકેટકીપર) છે અને હાલની ભારતીય રાષ્ટ્રીય ક્રિકેટ ટીમ તેમજ ચેન્નાઇ સુપરકિંગ્સના કપ્તાન છે. તેમણે ડિસેમ્બર ૨૦૦૪ માં બાંગ્લાદેશ વિરુધ્ધ એક દિવસીય ક્રિકેટમાં તેમજ આ જ સમયગાળામાં તેમણે શ્રીલંકા વિરુદ્ધ ટેસ્ટમાં પદાર્પણ કર્યુ હતું.
તેઓ ક્રિકેટના ત્રણેય ફોર્મેટમાં ભારતીય ક્રિકેટ ટીમના સુકાની છે. તેમણે ૨૦૦૭માં રાહુલ દ્રવિડ પાસેથી વન-ડે શ્રેણીનું સુકાનીપદ સંભાળ્યું અને તેમના નેતૃત્વ હેઠળ શ્રીલંકા અને ન્યુ ઝિલેન્ડ દ્વિપક્ષીય વન-ડે શ્રેણીમાં તેની પ્રથમ જીત થઇ.
પારિવારિક જીવન
ધોનીનો જન્મ રાંચી, ઝારખંડ ખાતે થયો હતો. તેના પિતાનુ નામ પાનસિંઘ છે. તેને જયાંતી ગુપ્તા નામે એક બહેન અને નરેન્દ્ર સિંઘ ધોની નામે એક ભાઇ છે. તેણે પોતાનુ શિક્ષણ જવાહર વિદ્યામંદિર, શ્યામલી, ઝારખંડ ખાતે લીધુ હતુ. તેને નાનપણમાં બેડમિન્ટન અને ફુટબોલની રમત પ્રત્યે ખુબ લગાવ હતો. તે તેની ફુટબોલની ટીમનો ગોલકીપર હતો અને તેના ફુટબોલ પ્રશિક્ષકે તેને જિલ્લા કક્ષાએ ક્રિકેટ રમવા મોકલ્યો હતો. તેણે ત્યાં પોતાની વિકેટ-કીપીંગ કળાથી સૌને પ્રભાવિત કર્યા હતા અને ત્યારબાદ તે ૧૯૯૫-૧૯૯૮ દરમિયાન કમાન્ડો ક્રિકેટ ટીમના વિકેટ-કીપર બન્યો હતો. તેના પ્રદર્શનના આધારે તેને ૧૯૯૭-૯૮ માં વિનુ માંકડ ટ્રોફી માટે પસંદ કરવામાં આવ્યો હતો.
ધોનીના લગ્ન ૪ જુલાઇ ૨૦૧૦ના રોજ સાક્ષી સિંઘ રાવત સાથે થયા હતા.
સંદર્ભ
શ્રેણી:ભારતીય વ્યક્તિત્વ શ્રેણી:ઝારખંડના લોકો શ્રેણી:રમતવીર શ્રેણી:ભારત એક દિવસીય આંતરરાષ્ટ્રીય ક્રિકેટર્સ શ્રેણી:ભારતીય ક્રિકેટ કેપ્ટન શ્રેણી:જીવિત લોકો શ્રેણી:ભારતીય ક્રિકેટ ખેલાડી શ્રેણી:૧૯૮૧માં જન્મ શ્રેણી:ક્રિકેટર
ભારતમાં આરોગ્યસંભાળ
ભારતમાં ઘટક રાજ્યો અને કેન્દ્રસાશિત પ્રદેશો દ્વારા ચલાવાતિ સાર્વત્રિક આરોગ્યસંભાળ વ્યવસ્થા છે. ભારતનું બંધારણ રાજ્યના તમામ નાગરિકોમાં પોષણનો દર વધારવાની, લોકોનું જીવનધોરણ સુધારવાની અને સાર્વજનિક સ્વાસ્થ્ય સુધારવાની જવાબદારી જે તે રાજ્યને તેની પ્રાથમિક ફરજોમાંની એક તરીકે સોંપી છે. રાષ્ટ્રિય સ્વાસ્થ યોજના ભારતની સંસદએ ૧૯૮૩માં માન્યતા આપી છે અને ૨૦૦૨માં તેમાં સુધારો કરેલ છે.
ભારતમાં જાહેર સ્વાસ્થ્ય ક્ષેત્રની કરતાં ખાનગી સ્વાસ્થ્ય ક્ષેત્ર વધુ પ્રમાણમાં લોકપ્રિય છે. સર્વેક્ષણમાં જણાયા અનુસાર શહેરી અને ગ્રામ્ય ભારતીય ઘરો સાર્વજનિક સ્વાસ્થ્ય સુવિધાઓ કરતાં ખાનગી સ્વાસ્થ્ય સુવિધાઓ વધુ પ્રમાણમાં વાપરે છે.
ભારતમાં સંભવિત આયુષ્ય ૬૪/૬૭ (પુરુષ/સ્ત્રી) વર્ષ જેટલું છે, અને શિશુ મૃત્યુદર દર ૧૦૦૦ જીવીત જન્મએ ૬૧ જેટલો છે.
કુપોષણ
ભારતમાં ત્રણ વર્ષથી ઓછી ઉંમરના ૪૨% બાળકો કુપોષણથી પિડાય છે, જે આફ્રિકાના સહારાના વિસ્તારમાં જ્યાં ૨૮% તેનાં કરતાં વધારે છે. ભારતનું અર્થતંત્ર ૨૦૦૧-૨૦૦૬ વચ્ચે ૫૦% જેટલું વૃદ્ધિ પામ્યું છતાં પણ કુપોષણના દરમાં ૧% જેટલો જ ઘટાડો નોંધાયો, સમાન વિકાસદર ધરાવતા દેશો કરતાં આ ઘણું પાછળ છે. કુપોષણ બાળકનો સામાજિક અને માનસિક વિકાસ રૂંધે છે અને તેની શૈક્ષણિક ઉપલબ્ધી અને પુખ્ત વયે આવક ઘટાડે છે. આ બદલી ન શકાય તે પ્રકારની હાનિ ઓછી ઉત્પાદકતામાં પરિણમે છે.
મોટા પ્રમાણમાં શિશુ મૃત્યુદર
દર વર્ષે આશરે ૧૭ લાખ ૨૦ હજાર બાળકો જન્મના એક વર્ષના ગાળામાં મરી જાય છે. પાંચ વર્ષ કરતાં ઓછી ઉમરના બાળકો અને શિશુ મૃત્યુદરમાં ઘટાડો થઈ રહ્યો છે, ૧૯૭૦ના દર હજાર જીવિત બાળકોએ ૨૦૨ અને ૧૯૦ મૃત્યુ કરતાં ૨૦૦૯માં તે દર હજાર જીવિત બાળકે ૬૪ અને ૫૦ મૃત્યુએ પહોંચ્યો છે. જોકે, ઘટાડાના આ દરની ઝડપ ઘટી રહી છે. રસીકરણના ભંડોળમાં ઘટાડાને કારણે માત્ર કુલ સંખ્યાના ૪૩.૫% બાળકોનું સંપુર્ણ રસીકરણ થઈ શક્યું છે. ભવિષ્ય સ્વાસ્થ્ય પદ્ધતિ સંઘ મુર્શિદાબાદ, પશ્ચિમ બંગાળ દ્વારા કરાયેલ એક સર્વેક્ષણ મુજબ રસીકરણના વ્યાપને અવરોધતાં પરિબળોમાં પ્રતિકુળ ભૌગોલિક સ્થાનો, ગેરહાજર અથવા અયોગ્ય રીતે તાલીમ પામેલા સ્વાસ્થ્ય કામદારો અને કથિત રસીકરણની ઓછી જરૂરિયાત છે. ગ્રામ્ય વિસ્તારોમાં દવાખાનાં, માર્ગો, પાણી અને સ્વચ્છતાને લગતી માળખાગત સુવિધાનો અભાવ છે. સ્વાસ્થ્ય સંભાળ પૂરી પાડનારાની તંગી, જન્મ પહેલાં અને જન્મ બાદ નવજાત બાળકની સંભાળ લેવાની નબળી વ્યવસ્થા, પાચનતંત્રના રોગો અને શ્વસનતંત્રને લગતાં તીવ્ર ચેપને કારણે શિશુ મૃત્યુનો દર વધુ છે.
રોગો
ડેન્ગ્યુ તાવ, કમળો, ક્ષય, મેલેરીયા અને ન્યૂમોનિયા જેવા રોગો દવા સામેની તેમની પ્રતિકાર શક્તિ વધી જવાને કારણે ભારતમાં ઘણી ખરાબ અસર દેખાડી રહ્યા છે. ૨૦૧૧માં ભારતમાં એવા ક્ષયના જીવાણુઓ દેખાયા જે દવા સામે સંપૂર્ણ પ્રતિકારક હતા. એચઆઈવી ગ્રસ્ત વ્યક્તિઓના દરમાં ભારત વિશ્વના દેશોમાં ત્રીજા સ્થાને છે. બાળ મૃત્યુના પ્રાથમિક કારણોમાં એક ડાયેરિયાને લગતા રોગો છે. આ રોગો સ્વચ્છતાના અભાવ અને સુરક્ષિત પીવાલાયક પાણીની તંગીને કારણે થાય છે. ભારતમાં હડકવાના વિશ્વમાં સૌથી વધુ બનાવો બને છે.
જોકે ૨૦૧૨માં ભારત ઈતિહાસમાં પ્રથમ વખત પોલિયો મુક્ત બન્યું. આ સિદ્ધિ ભારત સરકાર દ્વારા ૧૯૯૫-૯૬માં શરૂ કરાયેલ પલ્સ પોલિયો કાર્યક્રમને કારણે મેળવી શકાઈ.
સ્વચ્છતાનો અભાવ
૧૨ કરોડ ૨૦ લાખ જેટલા ઘરોમાં શૌચાલયો નથી, અને ૩૩%માં જાજરૂની સગવડ નથી, કુલ વસ્તીના ૫૦% (૬૩ કરોડ) કરતાં વધુ લોકો મળત્યાગ ખુલ્લામાં કરે છે. તે બાંગ્લાદેશ, બ્રાઝિલ (૭%) અને ચીન (૪%) કરતાં પ્રમાણમાં વધારે છે. જોકે ૧૯૯૦-૨૦૦૮ વચ્ચે કુલ ૨૧ કરોડ લોકોને આ સુવિધા ઉપલબ્ધ કરાવામાં આવી પરંતુ તેમાંથી માત્ર ૩૧% લોકો જ આનો ઉપયોગ કરે છે. ગ્રામ્ય પરિવારોમાં માત્ર ૧૧% લોકો જ મળનો સુરક્ષિત રીતે નિકાલ કરે છે જ્યારે ૮૦% લોકો તેમનું મળ ખુલ્લામાં મૂકી દે છે અથવા તેને ઉકરડામાં ફેકી દે છે. ખુલ્લી હવામાં આ પ્રમાણેના ત્યાગને કારણે પ્રજીવો અને જીવાણુઓના ચેપ દ્વારા રોગો ફેલાય છે અને કુપોષણમાં વધારો થાય છે.
અપૂરતું પીવાનું સુરક્ષિત પાણી
પીવાના સુરક્ષિત પાણીના સ્રોતની ઉપલબ્ધતા ૧૯૮૮માં ૬૮% વસ્તીને હતી તે વધીને ૨૦૦૮ સુધીમાં ૮૮% જેટલી થઈ છે. જોકે ઝુંપડપટ્ટીમાં વસતા લોકોમાં માત્ર ૨૬% લોકોને જ પીવાના સુરક્ષિત પાણીની ઉપલબ્ધતા છે અને કુલ વસ્તીના ૨૫% લોકોને જ તેમના ઘરમાં પીવાના પાણીની વ્યવસ્થા છે. પિયત માટે ભુગર્ભજળનો વપરાશ થવાથી તેનું સ્તર ઘટવાને કારણે આ સમસ્યા વધુ વકરી રહી છે. પાણીના સ્રોતોની આસપાસના પર્યાવરણની અપૂરતી જાળવણી, ભુગર્ભજળનું પ્રદુષણ, પીવાના પાણીમાં મોટા પ્રમાણમાં આર્સેનિક અને ફ્લોરાઈડ ભારતીયોના આરોગ્ય માટે મોટા ખતરા રૂપ છે.
સ્ત્રીઓના આરોગ્યની સમસ્યા
ભારતમાં સ્ત્રીના આરોગ્યને લગતી અનેક સમસ્યાઓ છે. તેમાની કેટલીક નીચે મુજબ છે:
ગ્રામીણ આરોગ્ય
ગ્રામ્ય ભારતમાં ભારતની કુલ વસ્તીના ૬૮% લોકો વસે છે જેમાંથી અડધા ગરીબી રેખા હેઠળ જીવે છે, તેઓ આરોગ્ય સંભાળ અને તેને લગતી સેવાઓની સારી અને સરળ ઉપલબ્ધતા માટે સંઘર્ષ કરે છે. ગ્રામ્ય લોકોને અસર કરતા આરોગ્યના પ્રશ્નો ઘણા અને વિવિધ છે - તીવ્ર મેલેરિયાથી લઈને બેકાબૂ મધુપ્રમેહ, ખરાબ રીતે ચેપ લાગેલ ઘાવથી લઈને કેન્સર. ખાસ કરીને ગ્રામ્ય વિસ્તારોમાં ઓછા સંશાધનો ધરાવતા વિસ્તારોમાં માતૃત્વ ધારણ કર્યા બાદની બીમારીઓ ગંભીર સમસ્યા છે અને તેને કારણે માતૃત્વ મૃત્યુદરમાં વધારો થાય છે. ૨૦૦૯માં કરાયેલ એક સર્વેક્ષણમાં જણાયું કે ૪૩.૯% માતાઓએ બાળકના જન્મના છ અઠવાડિયા બાદ બીમારી સહન કરવી પડી. ગ્રામ્ય પ્રજા ગ્રામ્ય વિસ્તારોમાં કામ કરતા તબીબોની સેવા મોટા પ્રમાણમાં લે છે કારણ કે તે સામાન્ય જાહેર આરોગ્ય ક્ષેત્ર કરતાં ઘણા સસ્તા છે અને તે ભૌગોલિક રીતે આસાનીથી મળી જાય છે.
જાહેર અને ખાનગી ક્ષેત્ર
રાષ્ટ્રિય કુટુંબ આરોગ્ય સર્વેક્ષણ-૩ મુજબ, શહેરી વિસ્તારોમાં ખાનગી આરોગ્ય ક્ષેત્ર ૭૦% ઘરો માટે અને ગ્રામ્ય વિસ્તારોમાં ૬૩% ઘરો માટે આરોગ્ય સંભાળનો પ્રાથમિક સ્રોત છે. રાજ્યવાર જાહેર અને ખાનગી આરોગ્ય ક્ષેત્ર પરનો આધાર મોટા પ્રમાણમાં બદલાય છે. જાહેર ક્ષેત્રને બદલે ખાનગી ક્ષેત્ર પર આધાર રાખવાના અનેક કારણો અપાયાં છે; રાષ્ટ્રિય સ્તરે પ્રમુખ કારણ જાહેર ક્ષેત્રમાં આરોગ્ય સંભાળની નબળી ગુણવત્તા છે, ૫૭% કરતાં વધુ ઘરોએ આરોગ્ય સંભાળ માટે ખાનગી ક્ષેત્રને પ્રાધાન્ય આપવા પાછળ આ કારણ આપ્યું હતું. અન્ય મોટા કારણો જાહેર ક્ષેત્ર સુવિધાનું અંતર, લાંબો વિલંબ અને કામગીરીના અગવડરૂપ કલાકો.
રાષ્ટ્રિય ગ્રામ્ય આરોગ્ય યોજના
રાષ્ટ્રિય ગ્રામ્ય આરોગ્ય યોજનાની શરૂઆત એપ્રિલ ૨૦૦૫માં ભારત સરકાર દ્વારા કરવામાં આવી. આ યોજનાનું લક્ષ્યાંક એવા ૧૮ રાજ્યોની ગ્રામ્ય વસ્તીને અસરકારક આરોગ્ય સંભાળ પૂરી પાડવાની છે જેના આરોગ્ય આંકડાઓ નબળા છે/અથવા નબળું માળખું ધરાવે છે.
સંદિપ પાટિલ
તેઓ પોતાની ધુઆધાર બેટીંગ માટે ખુબ જ જાણીતા હતા. આ ઉપરાંત તેઓ અસરકારક ગેંદબાજી પણ કરી શકતા હતા. તેઓ ઇ. સ. ૧૯૮૩ના વર્ષમાં કપિલ દેવના સુકાનીપણા હેઠળની ભારતીય ટીમે જીતેલા એકદિવસીય વિશ્વ કપની ભારતીય ટીમના એક સભ્ય હતા. આ વિશ્વકપ શૃંખલાની મેચોમાં એમણે ઉત્કૃષ્ટ દેખાવ કરી ભારતીય ટીમને વિજયી બનાવવામાં મહત્વનું યોગદાન આપ્યું હતું.
આ પણ જુઓ
શ્રેણી: ખેલાડી શ્રેણી:ક્રિકેટર શ્રેણી:રમત શ્રેણી:ભારતીય ક્રિકેટ ખેલાડી
રાની રામપાલ
રાની રામપાલ (જન્મ : 4 ડિસેમ્બર, 1994 શાહબાદ હરિયાણા) ભારતીય હૉકી ટીમનાં કૅપ્ટન છે. તેમણે 14 વર્ષની વયે ઇન્ટરનેશનલ હૉકીમાં પદાર્પણ કર્યું હતું અને  ઑલિમ્પિક્સ માટે ક્વૉલિફાય થયાં હતાં. આમ તે સૌથી નાની વયે ઇન્ટરનેશનલ હૉકી રમનારાં ભારતીય ખેલાડી બન્યાં હતાં. માત્ર 15 વર્ષની વયે રાની રામપાલ 2010ના હૉકી વર્લ્ડ કપમાં ભારત માટે રમ્યાં હતાં.[1](11)
રાની રામપાલ ફિલ્ડ હૉકીમાં સ્ટ્રાઇકર અને મિડફિલ્ડર એમ બે પ્રકારની ભૂમિકા અદા કરે છે. તેમણે ભારત માટે 212 મૅચમાં 134 ઇન્ટરનેશનલ ગોલ ફટકાર્યા છે. [2] 2018માં સિલ્વર અને 2014ની એશિયન ગેમ્સમાં બ્રૉન્ઝ મેડલ જીતનારી ભારતીય હૉકી ટીમમાં રામી રામપાલ રમ્યાં હતાં. [1] 2018માં જાકાર્તા એશિયન ગેમ્સના પૂર્ણાહુતિ સમારંભમાં રાની રામપાલ ભારતીય દળનાં ફ્લૅગ બેરર હતાં.[3]
વર્લ્ડ ગેમ્સ ઍથ્લીટ ઑફ ધ યર 2019નો ઍવૉર્ડ જીતનારાં તેઓ ભારતનાં સૌપ્રથમ હૉકી ખેલાડી બન્યાં હતાં. (4) સ્પૉર્ટ્સ ઑથોરિટી ઑફ ઇન્ડિયા (SAI)નાં લેવલ-10 કોચ રાની રામપાલને 2020માં દેશનો સર્વોચ્ચ રમત પુરસ્કાર રાજીવ ગાંધી ખેલરત્ન ઍવૉર્ડથી નવાજવામાં આવ્યાં હતાં. અગાઉ તેમને 2016માં અર્જુન ઍવૉર્ડથી પણ નવાજવામાં આવ્યાં હતાં. ભારત સરકારે 2020માં દેશના ચોથા સર્વોચ્ચ નાગરિક સન્માન પદ્મશ્રીથી તેમને સન્માનિત કર્યાં હતાં. [5][6][7]
વ્યક્તિગત જીવન અને પૃષ્ઠભૂમિ
રાની રામપાલનો જન્મ હરિયાણાના શાહબાદ માર્કંડા શહેરમાં એક ગરીબ પરિવારમાં થયો હતો, તેમના પિતા લારી ચલાવીને ગુજરાન કરતા હતા. રાની રામપાલ સાત વર્ષનાં હતાં ત્યારથી તેમણે હૉકી રમવાનું શરૂ કરી દીધું હતું. તેમણે હૉકી રમવા માટે માતાપિતાને મનાવવા પડ્યાં હતાં. મહિલા હૉકી માટે શાહબાદમાં વિમેન્સ હૉકી કોચિંગ સેન્ટર છે, ત્યાં રાનીને દ્રોણાચાર્ય ઍવૉર્ડ વિજેતા સરદાર બલદેવ સિંઘ કોચના રૂપમાં મળ્યા. [7][8]. 2005માં રાનીની પસંદગી સબ જુનિયર કૅમ્પમાં થઈ જ્યાં તેઓ ઘાયલ થયાં અને તેમને એક વર્ષ સુધી હૉકીથી દૂર થઈ જવું પડ્યું હતું. આકરી ફિઝિયોથેરાપીની મદદથી તેઓ ઝડપથી સાજાં થઈને 2007માં ફરીથી હૉકી રમતાં થઈ ગયાં હતાં. આસામના ગૌહાટી ખાતે નેશનલ્સ દરમિયાન તેઓ પસંદગીકારોને આકર્ષી શકયાં હતાં. ત્યાર પછીના વર્ષે તેઓ ભારતીય ટીમમાં સ્થાન પામ્યાં હતાં. [8] તેમની કારકિર્દી શરૂ થતાં જ બિનનફાકારક સંસ્થા ગો સ્પૉર્ટ્સ ફાઉન્ડેશને તેમને આર્થિક અને બિન-આર્થિક મદદ કરી[9] રમત-ગમત સાથે મજબૂત જોડાણ બનાવવા અને યુવા મહિલાઓને રમતો આગળ વધવા પ્રોત્સાહન આપવાના પગલાંરૂપે 2018માં એડલવાઇઝ ગ્રુપે રાની રામપાલ અને ઑલિમ્પિકસ જિમ્નાસ્ટ દીપા કર્માકરને કરારબદ્ધ કર્યાં હતાં. [10](11)
કારર્કિર્દી:
જ્યારે રાની રામપાલ 14 વર્ષની વયે ઑલિમ્પિક્સ ક્વૉલિફાયર માટે ભારતીય ટીમમાં સામેલ થયાં ત્યારે ભારત તરફથી રમવા માટેના સૌથી યુવાન હૉકી ખેલાડી બન્યાં હતાં. [1]
2010ના કૉમનવેલ્થ ગેમ્સમાં તેમને એફઆઇએચ (ફેડરેશન ઇન્ટરનેશનલ  હૉકી F.I.H) ‘યંગ વુમન પ્લેયર ઑફ ધ યર’ ઍવૉર્ડ માટે નોમિનેટ કરાયાં હતાં. 2010 ની એશિયન ગેમ્સમાં તેમના પ્રદર્શન માટે રાની રામપાલને એશિયન હૉકી ફેડરેશનની ઑલ સ્ટાર ટીમમાં પસંદ કરવામાં આવ્યાં હતાં.
2010ના વર્લ્ડકપમાં પહેલી વાર રમીને તેમણે ટીમના કુલ સાત ગોલમાંથી પાંચ ગોલ કર્યા હતા અને તેમને યંગ પ્લેયર ઑફ ધ ટુર્નામેન્ટનો ઍવૉર્ડ મળ્યો હતો. 2013ના જુનિયર વર્લ્ડ કપમાં પણ રાની રામપાલે આ જ ઍવૉર્ડ હાંસલ કર્યો હતો. એ વખતે ભારતીય ટીમે બ્રૉન્ઝ મેડલ મેળવ્યો હતો.
2014માં તેમણે ભારતીય ટીમને એશિયન ગેઇમ્સમાં બ્રૉન્ઝ મેડલ જીતવામાં મદદ કરી હતી.
રિયોથી પરત ફર્યા બાદ તેમને ભારતીય ટીમનાં કૅપ્ટન બનાવવામાં આવ્યાં હતાં. 2018ની એશિયન ગેમ્સમાં ભારતીય ટીમે સિલ્વર મેડલ મેળવ્યો હતો પણ ફાઇનલમાં હારવાને કારણે ભારતીય ટીમ 2020ની ટોક્યો ઑલિમ્પ્કિસમાં સીધા જ ક્વૉલિફાય થવામાં નિષ્ફળ રહી હતી. જોકે 2019માં અમેરિકા સામેની મૅચમાં રાની રામપાલે નિર્ણાયક ગોલ નોંધાવતાં ભારતે ઑલિમ્પિક્સમાં સ્થાન હાંસલ કર્યું હતું. રાની રામપાલની આગેવાની હેઠળ ભારતીય હૉકી ટીમ 2018ના વર્લ્ડ કપની ક્વાર્ટર ફાઇનલમાં પ્રવેશવામાં સફળ રહી હતી તો એ જ વર્ષે કૉમનવેલ્થ ગેમ્સમાં ચોથા ક્રમે રહી હતી. [1][7]
સંદર્ભ
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://www.olympicchannel.com/en/athletes/detail/rani-rampal/   [1 ]
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://in.news.yahoo.com/rani-rampal-first-hockey-player-win-world-games-athlete-year-award-095921319.html [2 ]
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3 ]
પહાડપુર (તા. મોડાસા)
પહાડપુર (તા. મોડાસા) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા અરવલ્લી જિલ્લામાં આવેલા કુલ ૬ (છ) તાલુકાઓ પૈકીના એક એવા  મોડાસા તાલુકામાં આવેલું એક  ગામ છે. પહાડપુર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:મોડાસા તાલુકો
રાની રામપાલ
સંદર્ભ
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://in.news.yahoo.com/rani-rampal-first-hockey-player-win-world-games-athlete-year-award-095921319.html [4 ]
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5 ]
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6 ]
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://www.thebetterindia.com/174523/rani-rampal-captain-inspiring-women-hockey-india/ [7 ]
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://thebridge.in/players-speak/rani-rampal-fearlessness-is-what-makes-people-look-up-to-you/ [8 ]
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://feminisminindia.com/2017/11/08/indian-womens-hockey-team/ [9 ]
[1]https://in.news.yahoo.com/rani-rampal-first-hockey-player-win-world-games-athlete-year-award-095921319.html [2]https://sports.ndtv.com/asian-games-2018/asian-games-2018-rani-rampal-named-indias-flag-bearer-for-closing-ceremony-1909930 [3]https://in.news.yahoo.com/rani-rampal-first-hockey-player-win-world-games-athlete-year-award-095921319.html [4]https://www.thestatesman.com/sports/rani-rampal-earns-sai-promotion-world-games-athlete-year-award-1502851730.html [5]https://sports.ndtv.com/hockey/national-sports-awards-2020-womens-hockey-captain-rani-rampal-attends-virtual-ceremony-in-ppe-kit-2287243 [6]https://www.thebetterindia.com/174523/rani-rampal-captain-inspiring-women-hockey-india/ [7]https://thebridge.in/players-speak/rani-rampal-fearlessness-is-what-makes-people-look-up-to-you/ [8]https://feminisminindia.com/2017/11/08/indian-womens-hockey-team/ [9]https://www.adgully.com/edelweiss-group-signs-on-dipa-karmakar-rani-rampal-as-sports-champions-77535.html [10]https://www.bbc.com/gujarati/media-55979715 (11) https://www.bbc.com/gujarati/media-55979715 (11)
ખજુરી નેસ (તા. ઉના)
ખજુરી નેસ એ ભારત દેશના પશ્ચિમ ભાગમાં આવેલા ગુજરાત રાજ્યના ગીર સોમનાથ જિલ્લાના ઉના તાલુકામાં આવેલું ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. ગામમાં મુખ્યત્વે ઘઉં, બાજરો, કપાસ, મગફળી, શેરડી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
કપુરાશી (તા. લખપત)
ભારતના ગુજરાત રાજ્યના કચ્છ જિલ્લાના લખપત તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ, તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:લખપત તાલુકો
અદિતિ
અદિતિ ( સંસ્કૃત : अदिति = "અમર્યાદિત" અથવા "અનહદ" ) એ હિંદુ ધર્મના એક વૈદિક દેવી છે. તે અનંતનું વ્યક્તિત્વીકરણ છે. તે આકાશ, ચેતના, ભૂતકાળ, ભવિષ્ય અને ફળદ્રુપતાની દેવી છે. તે આકાશી દેવતાઓ, આદિત્યની માતા છે આ સાથે વિષ્ણુ અને અગ્નિ સહિત ઘણા દેવોની માતા તરીકે પણ ઓળખાય છે. હાલમાં સ્વરૂપ ધરાવતી દરેક વસ્તુઓ અને અસ્તિત્વોની અવકાશી માતા, બધી વસ્તુઓની સંશ્લેષક, તરીકે પણ તે ઓળખાય છે. તેઓ અવકાશ (અકાશ) અને રહસ્યવાદી મંત્રો કે વાણી(વાક્) સાથે પણ સંકળાયેલી છે. તેણીને બ્રહ્માના નારી સ્વરૂપ તરીકે પણ જોવામાં આવે છે અને તે વેદાંતમાં પ્રાધાન્ય પદાર્થ (મૂલપ્રકૃત) સાથે સંકળાયેલ છે. ઋગ્વેદમાં તેનો લગભગ ૮૦ વખત ઉલ્લેખ છે.
"દક્ષ અદિતિથી ઉદ્ભવી અને દક્ષથી અદિતિ" એ શ્લોક તત્વજ્ઞાનીઓ દ્વારા "એકજ દૈવી તત્ત્વના શાશ્વત ચક્રીય પુનર્જન્મ" અને દૈવી વિદ્વતાના સંદર્ભ તરીકે જોવામાં આવે છે.
પતિ
અદિતી દક્ષ અને પંચજનીની પુત્રી છે. શિવ પુરાણ અને ભાગવત પુરાણ જેવા પુરાણો અનુસાર કે અદિતિ ઋષિ કશ્યપની પત્ની છે અને તેમણે ઇન્દ્ર, સૂર્ય અને વામન જેવા આદિત્યોને જન્મ આપ્યો છે.
ઉદ્ગમ
વેદમાં તેમને સૂર્યની માતા અને અન્ય આદિત્યો ("અદિતિના પુત્રો") તરીકે ઓળખાતા અન્ય અવકાશી પદાર્થોની માતા તરીકે ઉલ્લેખ કરવામાં આવ્યો છે. અદિતીનો સૌ પ્રથમ ઉલ્લેખ ઋગ્વેદમાં જોવા મળે છે, જે આશરે ઈ.સ. પૂ. ૧૭૦૦-૧૧૦૦ દરમિયાન લખાયેલા હોવાનું માનવામાં આવે છે. શતપથ બ્રાહ્મણ ( યજુર્વેદને સંબંધિત)માં જણાવ્યું છે કે, અદિતિને પૃથ્વીનો પર્યાય તરીકે યજ્ઞો આહુતિ તરીકે ગણવામાં છે.
માતૃત્વ
ઋષિ કશ્યપ થકી અદિતિએ ૩૩ પુત્રોને જન્મ આપ્યો હતો. જેમાંથી સૂર્ય સહિતના બાર પુત્રોને આદિત્ય કહેવામાં આવે છે, અગિયારને રૂદ્ર કહેવામાં આવે છે અને આઠને વાસુ કહેવામાં આવે છે. અદિતિ મહાન ભગવાન ઇન્દ્રની માતા, રાજાઓની માતા (મંડળ ૨ .૨૭) અને દેવતાઓની માતા હોવાનું કહેવામાં આવે છે ( મંડળ 1 .113.19). વેદ અનુસાર અદિતિ એ દેવમાતા છે (આકાશી દેવતાઓની માતા) અને તેના વૈશ્વિક ગર્ભમાં તમામ સ્વર્ગીય દેહનો જન્મ થયો છે. તે મુખ્યત્વે ૧૨ આદિત્યોની જનની છે જેમના નામ છે : વિવસ્વાન (સૂર્ય), આર્યમા, પુશા, ત્વસ્તા, સવિતર, ભગ, ધાતા, વરુણ, મિત્ર, શક્ર અને વિષ્ણુ (ભગવાન વિષ્ણુના વામન અવતાર) તેઓ વિષ્ણુના વામન અવતારની માતા પણ છે. શ્રાવણ મહિનામાં ( હિંદુ પંચાંગના પાંચમા મહિના, જેને અવની પણ કહેવામાં આવે છે), શ્રાવણ તારા હેઠળ થયો હતો. ત્યારે સ્વર્ગમાં ઘણા શુભ ચિહ્નો દેખાયા, જેણે આ બાળકના સારા ભાગ્યની આગાહી કરી હતી.
ઋગ્વેદમાં અદિતિ એ સૌથી મહત્વપૂર્ણ વ્યક્તિ છે. માતા તરીકે, અદિતિને ઘણીવાર એને અરજી કરનારાઓની રક્ષા કરવા કહેવામાં આવે છે (મંડળ ૧ .૧૦૬.૭; મંડાળ ૮.૧૮.૬) અથવા તેને સંપત્તિ, સલામતી અને વિપુલતા પૂરી પાડવા કહેવામાં આવે છે (મંડળ ૧૦.૧૦૦; ૧.૯૪.૧૫).
સર્જનાત્મકતા
thumb|અદિતિનું કૌટુંબિક વૃક્ષ અદિતિનો ઉલ્લેખ સામાન્ય રીતે અન્ય દેવી-દેવતાઓની સાથે ઋગ્વેદમાં કરવામાં આવ્યો છે. અન્ય વૈદિક દેવોથી વિપરીત, તેણીને સમર્પિત કોઈ એક સ્તોત્ર નથી. તે કદાચ અન્ય દેવોની જેમ કોઈ ખાસ કુદરતી ઘટનાથી સંબંધિત નથી. ઉષાસ અને પૃથ્વીની તુલનામાં અદિતિને બ્રહ્માંડ સર્જક તરીકે વ્યાખ્યાયિત કરી શકાય છે.
સ્વતંત્રતા
અદિતિ એટલે સ્વતંત્રતા. અદિતિ નામમાં મૂળ ધાતુ "દ" - બાંધવા અથવા લાવવાના સંદર્ભમાં વપરાય છે અને તે પાત્રનું બીજું લક્ષણ સૂચવે છે. અ-દીતિ તરીકે, તે એક અનબાધિત, મુક્ત આત્મા જેવો અર્થ દર્શાવે છે. તેમના વિષે લખાયેલા સ્તોત્રોમાં એ સ્પષ્ટ છે કે તે ઘણીવાર ભક્તને વિવિધ અવરોધો, ખાસ કરીને પાપ અને માંદગીથી મુક્તિ અપાવે છે. ( મંડળ ૨ .૨૭.૧૪). એક સ્તોત્રમાં, તેણીને ભક્તને મુક્ત કરવાનું કહેવામાં આવે છે જે ચોરની જેમ બંધાયેલો છે ( મંડળ ૮ .૬૭.૧૪). તે એક એવી શક્તિ છે જે મુક્તિ આપે છે, તેણીની ભૂમિકા તેના પુત્ર વરુણની જેમ ઋત (ऋत) ના પાલક તરીકે છે, વૈશ્વિક નૈતિક વ્યવસ્થાનો વાલી છે. તેણીને જીવોની પાલનહાર કહેવામાં આવે છે ( મંડળ 1 .136). તેનો અર્થ 'તેવા એક જ પ્રકારની' અથવા 'અનન્ય' છે.
શક્તિ
અદિતિએ આધુનિક વિચારને પડકાર આપે છે કે વૈદિક લોકો પિતૃસત્તાક હતા. અદિતિને આકાશ દેવી અને પૃથ્વી દેવી બંને તરીકે માનવામાં આવતી હતી, જે પ્રાગૈતિહાસિક સંસ્કૃતિમાં ખૂબ જ દુર્લભ છે. મોટાભાગની પ્રાગૈતિહાસિક સંસ્કૃતિઓએ દ્વૈત સિદ્ધાંત, આકાશ પિતા અને ધરતી માતા સ્વરૂપે માનતી હતી. જે પૃથ્વી અને દ્યોષ્પિત્રુ (द्यौष्पितृ)ની પરિકલ્પના પરથી લેવામાં આવી હોય તેવું લાગે છે. અદિતિને વૈદિક સંસ્કૃતિ દ્વારા પ્રથમ દેવતાનો દરજ્જો આપવામાં આવ્યો હતો, જોકે વેદમાં આ શ્રેય એકમાત્ર અદિતિને જ નથી મળ્યો. તેણીને ઋગ્વેદમાં "શકિતશાળી" તરીકે સંબોધવામાં આવી છે.
અન્ય
અન્ય ઘણા હિન્દુ દેવી-દેવતાઓની જેમ અદિતિનું પણ એક વાહન છે. અદિતિ અનહદ આકાશ ગરુડારાજ (ફિનિક્સ) પર બેસી ઉડે છે. ફિનિક્સ શક્તિ અને સન્માનનું પ્રતીક છે. તેના શસ્ત્રોમાં પ્રખ્યાત ત્રિશૂલ અને તલવાર છે.
મંદિર
કેરળના વિળીંજમમાં ખડકમાં કોતરેલી ગુફા પાસે અદિતિનું એક જાણીતું જૂનું મંદિર આવેલું છે.
બાહ્ય કડીઓ
શ્રેણી:હિંદુ દેવતા
એઝરા પાઉન્ડ
એઝરા વેસ્ટન લૂમિસ પાઉન્ડ (૩૦ ઑક્ટોબર ૧૮૮૫ - ૧ નવેમ્બર ૧૯૭૨) અમેરિકન કવિ અને વિવેચક હતાં. પાઉન્ડને કારણે અંગ્રેજી કવિતા વિક્ટોરિયન યુગમાંથી આધુનિક યુગમાં પ્રવેશી હતી. એમનુ લઘુકાવ્ય પેરિસના ભૂગર્ભ રેલવે સ્ટેશને આધુનિક અંગ્રેજી કવિતાનું આભૂષણ ગણાય છે.
જીવન
અભ્યાસકાળ દરમિયાન તેમને વિશ્વની જુદી જુદી ભાષાઓ શીખવાનો પ્રારંભ કર્યો. પંદર વર્ષની ઉંમરે તેઓ કૉલેજનો અભ્યાસ કરવા યુનિવર્સિટી ઑફ પેન્સિલવેનિયામાં દાખલ થયા. કૉલેજકાળ દરમિયાન તેઓ કેટલાક કવિઓ અને દાંતેની કવિતાના પરિચયમાં આવ્યા. ૧૯૦૬માં તેઓ એમ.એ. થયા ત્યાં સુધીમાં એમણે વિશ્વ સાહિત્યના મોટાભાગના પુસ્તકો વાંચી નાખ્યા હતાં. ૧૯૦૭માં તેઓને એક કૉલેજમાં ભાષાના અધ્યાપક તરીકે નોકરી મળી. પરંતુ થોડા સમયમાં જ એમના પર ચારિત્રહિનનો ખોટો આરોપ મૂકી એમને નોકરીમાંથી બરતરફ કરવામાં આવ્યા. આથી તેઓ ૧૯૦૮માં ૨૩ વર્ષની ઉંમરે તેઓ અમેરિકા છોડી ઈંગ્લૅન્ડ ગયા અને લંડનમાં સ્થાયી થયા. થોડા જ સમયમાં લંડનના સાહિત્યક્ષેત્રે તેઓ જાણીતા થઈ ગયા. લંડનની એક કૉલેજમાં તેઓ અંગ્રેજી સાહિત્ય ભણાવવા લાગ્યા અને ૧૯૧૦માં લંડનથી પ્રગટ થતા શિકાગો પોએટ્રીના તંત્રી બન્યા. ૧૯૧૪માં એમણે પોતાની એક વિદ્યાર્થીની ડોરોથી શેક્સપિયર સાથે લગ્ન કર્યા.
સાહિત્યિક કાર્ય
એઝરા પાઉન્ડ શિકાગો પોએટ્રી ઉપરાંત ધ ડાયલ, બ્લાસ્ટ, ધ ન્યૂ એઈજ અને ધ લિટલ રિવ્યૂ જેવા ખ્યાતનામ સાહિત્યિક સામયિકો સાથે સંકળાયેલા રહ્યા હતા. આ સામયિકો દ્વારા એમણે અમેરિકા અને ઈંગ્લેન્ડમાં લખાતી અંગ્રેજી કવિતાની સમૂળગી દિશા બદલાવી નાખી હતી. તેઓ માનતા હતા કે, કવિતાની ભાષા સાહિત્યિક નહીં, પણ રોજબરોજની ભાષા હોવી જોઈએ.
ઈટલીથી તેમણે પોતાનાં કાવ્યોનો પ્રથમ સંગ્રહ, અ લ્યૂમ સ્પેન્ટો (૧૯૦૮) પોતાને ખર્ચે પ્રકાશિત કર્યો. યુરોપથી પછી તેઓ લંડન ગયાં, જ્યાં તત્કાલીન સાહિત્યવર્તુળોમાં સક્રિય બની તેમને પોતાનું આગવું સ્થાન સિદ્ધ કર્યુ. આ સમય દરમિયાન તેમણે પરસોની (૧૯૦૯), કેન્ઝોની (૧૯૧૧), રિપોસ્ટ્સ (૧૯૧૨) અને લસ્ટ્રા (૧૯૧૬) નામનાં પોતાનાં કાવ્યસંગ્રહો પ્રકાશિત કર્યા. પેરિસના ભૂગર્ભ રેલવે સ્ટેશને એ તેમનુ લઘુકાવ્ય છે, જે આધુનિક અંગ્રેજી કવિતાનું આભૂષણ ગણાય છે.
મૃત્યુ
૧૯૬૨માં, ૭૭ વર્ષની વયે પાઉન્ડને હ્રદયરોગનો હુમલો આવ્યો. આ બિમારી પછી તેઓ સાવ મૌન થઈ ગયા હતા. આવી પરિસ્થિતિમાં એક દાયકો વિતાવ્યા બાદ ૧ નવેમ્બર ૧૯૭૨ના રોજ ૮૭ વર્ષની વયે ઈટલીના વેનિસ શહેરમાં એમનુ અવસાન થયું હતું.
બાહ્ય કડીઓ
શ્રેણી:સાહિત્યકાર શ્રેણી:૧૯૭૨માં મૃત્યુ
સુનીલ ગાવસકર
સુનીલ ગવાસ્કર ભારત દેશના મહારાષ્ટ્રીયન આંતરરાષ્ટ્રીય ક્રિકેટ રમતા ખેલાડી છે, કે જે હાલ રમતમાંથી નિવૃત્ત થઇ ચુક્યા છે. તેઓ શરુઆતના ક્રમના બેટધર તરીકે રમતા હતા. તેમણે મહાન બેટધર તરીકે વિશ્વમાં નામના મેળવી હતી. તેમણે એમના સમયમાં ટેસ્ટક્ષેત્રે સૌથી વધુ શતકો ફટકારવાનું કિર્તીમાન મેળવ્યું હતું. આ ખેલાડી એકદિવસીય ક્રિકેટ સ્પર્ધા તેમ જ પાંચ દિવસની ટેસ્ટ ક્રિકેટ સ્પર્ધામાં બેટિંગમાં ઘણીવાર પોતાની કાબેલિયત પુરવાર કરી ચુક્યા છે.
તેઓ વિશ્વકપ ૧૯૮૩માં કપિલ દેવના સુકાનીપણા હેઠળ વિજયી બનેલી ભારતીય ટીમના એક સદસ્ય હતા.
આ પણ જુઓ
શ્રેણી:ખેલાડી શ્રેણી:ભારતીય ક્રિકેટ ખેલાડી શ્રેણી:મરાઠી લોકો
ગુંડપ્પા વિશ્વનાથ
ગુંડપ્પા વિશ્વનાથ ભારત દેશના આંતરરાષ્ટ્રીય ક્રિકેટ રમતા ખેલાડી છે, કે જે હાલ રમતમાંથી નિવૃત્ત થઇ ચુક્યા છે. તેઓ મધ્યમ ક્રમાંકના બેટધર તરીકે ટીમમાં સામેલ થયા હતા. આ ખેલાડી એકદિવસીય ક્રિકેટ સ્પર્ધા તેમ જ પાંચ દિવસની ટેસ્ટ ક્રિકેટ સ્પર્ધામાં બેટિંગમાં ઘણીવાર પોતાની કાબેલિયત પુરવાર કરી ચુક્યા છે.
તેઓ સુનિલ ગવાસ્કરના સમકાલીન ખેલાડી હતા. આ ખેલાડી સ્કવેર કટ પર ફટકો મારવા માટે દુનિયાભરમાં જાણીતા હતા.
આ પણ જુઓ
શ્રેણી:ભારતીય ક્રિકેટ ખેલાડી
ઉપરવાસ
ઉપરવાસ અથવા ઉપરવાસ (કથાત્રયી) એ ૧૯૭૫માં પ્રકાશિત, રઘુવીર ચૌધરી દ્વારા લખાયેલ ત્રણ ખંડો ધરાવતી નવલકથા છે. આ નવકથાએ દિલ્હીની સાહિત્ય અકાદમીનો પુરસ્કાર મેળવ્યો હતો.
નવલકથા
આ બૃહદ નવલકથા ત્રણ ખંડોમાં વહેંચાયેલી છે અને તે ત્રણે ખંડોને જુદા જુદા નામ આપવામાં આવ્યા છે: ઉપરવાસ, સહવાસ અને અંતરવાસ. ઉત્તર ગુજરાતના મહેસાણા જિલ્લાના ગ્રામજીવનના પૃષ્ઠભૂમિમાં આલેખાયેલી આ નવલકથા એક કુટુંબના પાત્રોની અઢી-ત્રણ દાયકાની કથા વર્ણવે છે: આથમતી પેઢી - પિયુ ભગત, કરસન મુખી, મગા મનોર, દોલીચા; વચલી પેઢી - નરસંગ, ભીમો, લાલો, જેઠો, કંકુ, વાલી; તરુણ પેઢી - દેવુ, લવજી, હેતી, રમણ, જેમિની આ નવલકથાના મુખ્ય પાત્રો છે. સાબરમતી નદીનો ઉપરવાસ આ નવલકથાના પાત્રોનું તે વતન છે. ૧૯૪૭ થી ૧૯૭૨ સુધીના સમય દરમ્યાન પ્રદેશની બદલાતી સ્થિતિ આ નવલકથા દર્શાવે છે. લેખક આ નવલક્થાને ‘વતનની આત્મકથા’ કહે છે.
આ નવલકથા આંજણા કોમના સામાજિક તથા કૌટુંબિક વ્યવહારો, રીતરિવાજો, ધંધા અને ધર્મની ગતિવિધિઓ, જૂની-નવી પેઢીના સંબંધો અને સંઘર્ષોને આ ક્ષેત્રની તળપદી ભાષા સાથે વર્ણવે છે. નવલકથા પોતાનું જીવન ધોરણ ઊંચુ લાવવા મથતાં કુટુંબોને વાંકાબોલા અને ભ્રષ્ટ લોકો સાથે કરવી પડતી લમણાઝીંકો દીર્ઘ સ્વરૂપે વર્ણવે છે. ભારતને મળેલી સ્વતંત્રા પછી ચૂંટણીઓના કાવાદાવાઓ, ગ્રામવિકાસની યોજનાઓ, સહકારી પ્રવૃત્તિઓ, પ્રૌઢશિક્ષણ, પંચાયતની ચૂંટણીઓ, વધતો વાહન વ્યવહાર, યંત્રઉદ્યોગો, યાંત્રિક ઓજારો તથા વીજળી અને રાસાયણિક ખાતરો દ્વારા બદલાયેલી ખેતી વગેરેની ગ્રામ્યજીવન પર થેયેલી અસર આ કથામાં દર્શાવઈ છે.
કથાસાર
આ કથા વૃદ્ધાવસ્થા નજીક પહોંચેલા પિથુ ભગત અને એમના આધેડ દીકરા નરસંગથી શરૂ થાય છે. નરસંગને હેતી નામે એક દીકરી છે જેને રમણલાલ જોડે પરણાવાય છે. આઝાદી પછી કૉંગ્રેસી રમણલાલ ચૂંટણી લડે છે. આ ઘટના પછી શહેરી જીવન સાથે બદલાતા ગ્રામસમાજનું નવલકથામાં નિરૂપણ થાય છે. બીજા ખંડમાં પિથુ ભગતની ત્રીજી પેઢી આધુનિક પ્રગતિથી ગ્રામ્ય જીવનમાં થયેલા પરિવર્તનો અનુભવે છે અને છેવટે એ પેઢીથીજ નવા યુગનો પ્રારંભ થાય છે. નવલકથાના ત્રીજા ભાગમાં લવજીનું પાત્ર પ્રમુખ બને છે. તે ભણીને શહેર અને પછી પરદેશ જાય છે અને ત્યાંથી પાછો આવે છે. તે શહેરમાં જઈ વસ્યો છે પણ ત્યાંના વાવરણમાં તે ગોઠવાઈ શકતો નથી.
પ્રકાશન
૨૦૦૧ માં આ નવલકથાની આવૃત્તિ પ્રકાશિત થઈ છે.
વિવેચન
ઉપરવાસ વિશે એ શીર્ષક હેઠળ આ નવલકથાના વિવેચનો સંજય ચૌધરીએ સંપાદિત કર્યા છે, તેમાં નામવરસિંહ, નિરંજન ભગત, જયંત કોઠારી, ભોળાભાઈ પટેલ, પ્રમોદકુમાર પટેલ, ચંદ્રકાન્ત શેઠ, નલિન રાવળ, મણિલાલ હ. પટેલ, નરેશ વેદ, રમેશ ર. દવે, ધીરેન્દ્ર મહેતા, કિરીટ દૂધાત, કાનજી પટેલ, શરીફા વીજળીવાળા, પરમાનંદ શ્રીવાસ્તવ, મહાવીરસિંહ ચૌહાણ, ચંદ્રકાંત બંદિવડેકર, આલોક ગુપ્ત, રમેશ ઓઝા, મણિભાઈ અં. પટેલનાં વિવેચનો સમાવેલા છે.
સન્માન
આ નવલકથાને ૧૯૭૭માં દિલ્હીની સાહિત્ય અકાદમી તરફથી ગુજરાતી ભાષાનો પુરસ્કાર મેળવ્યો હતો. આ નવલકથાને ૧૯૭૪-૯૫નો ઉમા-સ્નેહરશ્મિ પારિતોષિક પણ મળ્યો છે.
સંદર્ભો
શ્રેણી:નવલકથા
વૅલેન્શિયા નો પ્રદેશ
વૅલેન્શિયાનો પ્રદેશ અથવા વૅલેન્શિયા, રાષ્ટ્રિય સ્થિતિ ધરાવતો સ્પેન નો સ્વંત્રત વિસ્તાર છે. તે ઇબેરિયન દ્રીપકલ્પની બાજુએ મધ્ય અને દક્ષિણ-પૂર્વ ભાગમાં આવેલો છે. આ વિસ્તાર ત્રણ વિભાગોમાં (અલિકોન્ટે, કાસ્ટેલોન અને વેલેન્શિયા), ચોત્રીસ જિલ્લાઓમાં અને પાંચસો ચાલીસ મ્યુનિસિપાલિટીઓમાં વિભાજીત છે. ૫૧ લાખની વસ્તી સાથે તે સ્પેનનો ચોથો સ્વતંત્ર વિસ્તાર ગણાય છે. તેની રાજધાની વૅલેન્શિયા છે અને તે સ્પેનનું ત્રીજું મોટું શહેર છે.
અર્ઘખાંચી જિલ્લો, નેપાળ
અર્ઘખાંચી જિલ્લો દક્ષિણ એશિયા સ્થિત આવેલા નેપાળ દેશમાં આવેલા કુલ ૧૪ પ્રાંતો પૈકીના એક એવા લુમ્બિની પ્રાંતમાં આવેલા કુલ ૫ (પાંચ) જિલ્લાઓ પૈકીનો એક તેમજ નેપાળ દેશમાં આવેલા કુલ ૭૫ (પંચોતેર) જિલ્લાઓ પૈકીનો એક જિલ્લો છે. આ જિલ્લાનું વહીવટી વડું મથક સંધિખર્ક ખાતે આવેલું છે.
લુમ્બિની નેપાળના ક્ષેત્રિય વર્ગીકરણ અનુસાર પશ્ચિમાંચલ વિકાસક્ષેત્રમાં આવતો એક ક્ષેત્ર છે. આ ક્ષેત્રને ૬ જિલ્લામાં વર્ગીકૃત કરાયા છે.
આ પણ જુઓ
શ્રેણી:નેપાળ શ્રેણી:લુમ્બિની પ્રાંત શ્રેણી:નેપાળના જિલ્લાઓ શ્રેણી:નેપાળની ભૂગોળ
ખત્રીવાડા (તા. ઉના)
ખત્રીવાડા એ ભારત દેશના પશ્ચિમ ભાગમાં આવેલા ગુજરાત રાજ્યના ગીર સોમનાથ જિલ્લાના ઉના તાલુકામાં આવેલું ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. ગામમાં મુખ્યત્વે ઘઉં, બાજરો, કપાસ, મગફળી, શેરડી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
ભોજેશ્વર મંદિર
ભોજેશ્વર મંદિર (કે ભોજપુર મંદિર) મધ્ય પ્રદેશનાં પાટનગર ભોપાલથી ૨૦ કિલોમીટર દૂર સ્થિત ભોજપુર ગામમાં આવેલું એક અધુરું હિંદુ મંદિર છે. આ મંદિર બેતવા નદીના કિનારે વિન્ધ્ય પર્વતમાળાઓ વચ્ચેની એક પહાડી પર આવેલું છે. મંદિરનું બાંધકામ અને તેના શિવલિંગની સ્થાપના ધારના પ્રસિધ્ધ રાજા ભોજ (ઈ. ૧૦૧૦ - ૧૦૬૩)એ કરી હતી. તેમનાં નામ પરથી આ મંદિર "ભોજેશ્વર મંદિર" કે "ભોજપુર મંદિર" કહેવાય છે. આ મંદિર "ઉત્તર ભારતનું સોમનાથ" તરીકે પણ ઓળખાય છે. અહીંના શિલાલેખોમાંથી ૧૧મી સદીનાં હિંદુ મંદિર બાંધકામની સ્થાપત્યકળાની માહિતી પ્રાપ્ત થાય છે અને જણાય છે કે મંદિરનો ગુંબજ ભારતીય સ્થાપત્યમાં ઇસ્લામનાં આગમનથી પહેલાં વાપરવામાં આવ્યો હતો. આ અધુરા મંદિર સંપન્ન કરવાની યોજના નજીકની પથ્થરશિલાઓ પર લખાયેલ છે. તે નક્શાઓ અને રેખાકૃતિઓ મુજબ અહીં એક પ્રભાવશાળી મંદિર પરિસર બનાવાની યોજના હતી. મંદિર પરિસરને ભારતીય પુરાતત્વીય સર્વેક્ષણ વિભાગ દ્વારા રાષ્ટ્રીય મહત્વનું સ્મારક તરીકે જાહેર કરાયું છે અને મંદિરનું સમારકામ કાર્ય કરાયું હતું.
બાહ્ય કડીઓ
શ્રેણી:મંદિરો શ્રેણી:મધ્ય પ્રદેશ શ્રેણી:રાષ્ટ્રીય મહત્વનાં સ્મારકો
પડાર (તા. મોડાસા)
પડાર (તા. મોડાસા) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા અરવલ્લી જિલ્લામાં આવેલા કુલ ૬ (છ) તાલુકાઓ પૈકીના એક એવા  મોડાસા તાલુકામાં આવેલું એક  ગામ છે. પડાર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:મોડાસા તાલુકો
આત્મારામ ગજ્જર
આત્મારામ મંછારામ ગજ્જર (૧૯૦૧―૧૯૬૧) અમદાવાદ, ગુજરાતના ભારતીય સ્થપતિ હતા.
જીવનચરિત્ર
ગજ્જરનો જન્મ ૧૯૦૧માં થયો હતો. તેમણે બોમ્બે (હાલ મુંબઈ)ની સર જેજે સ્કૂલ ઓફ આર્ટમાંથી સ્નાતક પૂર્ણ કર્યું. તેઓ ભારતના સ્થપતિઓની એ પ્રથમ પેઢીમાંના એક હતા જેમણે પશ્ચિમી સ્થાપત્ય શૈલીનો અભ્યાસ કર્યો હતો. તેમણે અમદાવાદમાં કામ શરૂ કર્યું. તેમની ઇમારતો સમકાલીન પશ્ચિમી સ્થાપત્ય તત્વો અને પરંપરાગત ભારતીય સ્થાપત્યના તત્વો જેમ કે પથ્થરની જાળી અને છજાનો ઉપયોગ દર્શાવે છે. તેમની ઇમારતો એડવિન લ્યુટિયન્સ અને વિન્સેન્ટ એશ દ્વારા પ્રભાવિત હતી જ્યારે તેમની પછીની ઇમારતો બૌહૌસનો પ્રભાવ દર્શાવે છે. તેમણે ભારતીય આર્ટ ડેકો શૈલીની ઇમારતો પણ ડિઝાઇન કરી હતી. ૧૯૬૧માં અમદાવાદમાં તેમનું અવસાન થયું. ત્યારબાદ તેમની ઓફિસ હસમુખ પટેલ દ્વારા ચલાવવામાં આવી હતી.
ઇમારતો
અમદાવાદમાં નીચેની ઇમારતોની રચના તેમના દ્વારા કરવામાં આવી હતી: thumb| ગુજરાત યુનિવર્સિટીની મુખ્ય ઇમારત
સંદર્ભ
શ્રેણી:૧૯૬૧માં મૃત્યુ શ્રેણી:૧૯૦૧માં જન્મ
બીબીસી ગુજરાતી
બીબીસી ગુજરાતી એ બીબીસી દ્વારા ગુજરાતી ભાષામાં એક આંતરરાષ્ટ્રીય સમાચાર સેવા છે. 2 ઓક્ટોબર 2017ના રોજ તેની શરૂઆત થઇ. આ સેવા સંચાલિત વેબસાઇટો અને સામાજિક નેટવર્કિંગ સાઇટો માધ્યમથી કામગીરીમાં આવી છે. ગુજરાતી અને અન્ય ભારતીય ભાષાઓમાં આ સેવાઓની શરૂઆત 1940ના દાયકા પછી બીબીસીનું સૌથી મોટું વિસ્તારણ છે.
સત્તાવાર બીબીસી વેબસાઇટ મુજબ ગુજરાતી 50 મિલિયન (5 કરોડ) લોકો દ્વારા બોલાય છે અને તેથી તે દુનિયાની 26 સૌથી વધુ બોલાતી ભાષાઓમાંની એક છે.
બાહ્ય કડીઓ
શ્રેણી:સમાચાર શ્રેણી:બીબીસી
તીથવા (તા. વાંકાનેર)
ગામમાં લાલશાહ પીરની દરગાહ, ગેબનશાહ પીરની દરગાહ તથા જડેશ્વર મહાદેવનુ મંદીર આવેલુ છે. ગામમાં ચાર સરકારી શાળાઓ આવેલી છે. ગામમાં પવનચક્કીઓ દ્વારા વીજ ઉત્પાદન થાય છે.
શ્રેણી:વાંકાનેર તાલુકો શ્રેણી:સૌરાષ્ટ્ર
નવલપરાસી જિલ્લો, નેપાળ
નવલપરાસી જિલ્લો દક્ષિણ એશિયા સ્થિત આવેલા નેપાળ દેશમાં આવેલા કુલ ૧૪ પ્રાંતો પૈકીના એક એવા લુમ્બિની પ્રાંતમાં આવેલા કુલ ૫ (પાંચ) જિલ્લાઓ પૈકીનો એક તેમજ નેપાળ દેશમાં આવેલા કુલ ૭૫ (પંચોતેર) જિલ્લાઓ પૈકીનો એક જિલ્લો છે. આ જિલ્લાનું વહીવટી વડું મથક પરાસી ખાતે આવેલું છે.
લુમ્બિની નેપાળના ક્ષેત્રિય વર્ગીકરણ અનુસાર પશ્ચિમાંચલ વિકાસક્ષેત્રમાં આવતો એક ક્ષેત્ર છે. આ ક્ષેત્રને ૬ જિલ્લામાં વર્ગીકૃત કરાયા છે.
આ પણ જુઓ
શ્રેણી:નેપાળ શ્રેણી:લુમ્બિની પ્રાંત શ્રેણી:નેપાળના જિલ્લાઓ શ્રેણી:નેપાળની ભૂગોળ